สนช.ผ่านวาระ3กม.ป้องกันสนับสนุนเงินก่อการร้าย
สปช. มีมติเอกฉันท์เห็นชอบวาระ3 ร่างพ.ร.บ.ป้องกันสนับสนุนการเงินก่อการร้าย
11 มิ.ย. 2558

สปช. มีมติเอกฉันท์เห็นชอบวาระ3 ร่างพ.ร.บ.ป้องกันสนับสนุนการเงินก่อการร้าย
เมื่อวันที่ 11 มิ.ย. ที่ประชุมสภานิติบัญญัติแห่งชาติ (สนช.) มีมติเอกฉันท์ 185 เสียง งดออกเสียง 4 เสียง เห็นชอบในวาระ 3 ​ร่าง​ พ.ร.บ.ป้องกันและปราบปรามการสนับสนุนทางการเงินแก่การก่อการร้าย ​เห็นควรให้ประกาศใช้เป็นกฎหมายต่อไป ​
ทั้งนี้ ร่างพ.ร.บ.​ดังกล่าว เป็นการปรับปรุงหลักเกณฑ์การประกาศรายชื่อและบทกำหนดโทษในส่วนที่เกี่ยวข้อง รวมทั้งกำหนดให้ความผิดที่นิติบุคคลเป็นผู้กระทำความผิดให้เป็นความผิดที่เปรียบเทียบได้โดยคณะกรรมการเปรียบเทียบตามกฎหมายว่าด้วยการป้องกันและปราบปรามการฟอกเงิน และให้การปฏิบัติงานเป็นไปอย่างมีประสิทธิภาพสอดคล้องมาตรฐานสากล